बांग्लादेश में सड़क हादसा, 43 बच्चों की मौत  
बांग्लादेश के चटगांव में एक ट्रक के नहर में गिर जाने से उस पर सवार कम से कम 43 स्कूली बच्चों की मौत हो गई जबकि 30 अन्य लापता हैं।
बांग्लादेश के चटगांव में एक ट्रक के नहर में गिर जाने से उस पर सवार कम से कम 43 स्कूली बच्चों की मौत हो गई जबकि 30 अन्य लापता हैं।  ट्रक पर नौ साल से 14 साल की उम्र के प्राथमिक स्कूल के लगभग 60 बच्चे सवार थे जो एक स्थानीय स्टेडियम से फुटबॉल मैच देख कर लौट रहे थे। ट्रक मारेर सराय इलाके में फिसल कर नहर में गिर गया।  ऐसा लगता है कि ट्रक चालक वाहन पर अपना नियंत्रण खो बैठा जिससे यह दुर्घटना हुई।  एक स्थानीय पत्रकार ने बताया, पुलिस ने पुष्टि की है कि 27 शव उनके पास या अस्पताल के मुर्दाघर में हैं जबकि स्थानीय निवासियों का कहना है कि रिश्तेदार अन्य शव को घर ले आए। मारेरसराय उप जिला के प्रशासनिक प्रमुख ने बताया कि बचाव अभियान में सहायता के लिए सैन्य टुकड़ियों और नौसेना के गोताखोरों को बुला लिया गया है क्योंकि डूबे ट्रक में और शवों के फंसे होने का अंदेशा है।